Kiertotähdentie 2, 80m2, 195 000 €\nOnko haaveissasi koti, jossa on oma piha ja lasitettu terassi? Nyt voit toteuttaa tämän haaveen! Mikä parasta, tällä aidatulla ja viihtyisällä pihalla on marjapensaita, joista saat maistuvat marjat! Pihan ja asunnon välissä on tilava lasitettu terassi, jolla voit nauttia pihanäkymästä huonommallakin säällä.\nTästä läpitalon huoneistosta on avarat ja kauniit näkymät. Huoneet ovat sopivan kokoisia ja keittiöön mahtuu ruokapöytä. Olohuoneen isosta ikkunasta näet oman pihan ja sen takana taloyhtiön vehreän sisäpihan. Keittiöstä ja toisesta makuuhuoneesta avautuu esteetön näkymä niitylle ja sen takana virtaavalle Keravanjoelle. Alueella on paljon vehreitä alueita, ulkoilureittejä ja kelin niin salliessa lähin latu on n. 100 metrin päässä talon ulko-ovesta.\nTaloyhtiö sijaitsee rauhallisella alueella ja naapurit ovat oikein ystävällisiä. Päiväkodit, koulut ja terveyspalvelut ovat lähellä. Myös ostoskeskus on lähellä, ja sieltä löytyy mm. K-kauppa, Alepa, apteekki ja ravintoloita. Läheisiltä bussipysäkeiltä pääsee Helsingin keskustaan sekä Malmin, Puistolan ja Tikkurilan keskuksiin sekä juna-asemille. Omalla autolla liikuttaessa pääsee nopeasti Tuusulan väylälle ja kehä III:lle.\nOle hyvä ja varaa aika yksityisesittelyyn!\n3h, k, kph, erill. wc, vh, lasitettu terassi, piha.\nKohteen markkinoinnissa on käytetty mittatiedoilla varustettua pohjapiirrosta. Pohjapiirroksen tarkoitus on helpottaa ostajan ostopäätöstä ja selvittää asunnon nykyinen huonejako. Ostaja on tietoinen, että pohjakuva suuntaa antava, ei mittakaavassa, eikä perustu virallisiin piirustuksiin. Pohjapiirroksessa näkyvät mitat on luotu automaattisesti 3D-skannauksesta (leveys x pituus), eikä niiden oikeellisuutta ole tarkistettu. Pohjapiirroksessa näkyvät mitat ovat suuntaa antavia ja ne voivat näin ollen poiketa todellisista mitoista. Mitat tulee tarkistaa esimerkiksi remonttia suunniteltaessa. Mittauskohdat on merkitty kuvaan pienillä kolmioilla. Välitysliike, myyjä, eikä pohjakuvan laatija ole vastuussa, mikäli pohjakuvan mittasuhteet eivät todellisuudessa vastaa pohjakuvassa mainittuja mittasuhteita. Asunnon ostajan on tärkeää ymmärtää, että mittasuhteet voivat heittää kuvassa mainitusta enemmän tai vähemmän. Myytävän kohteen pinta-alatiedot selviävät myyntiesitteestä, eikä pohjakuvan mittatietojen pohjalta voida laskea/olettaa muita pinta-alatietoja.\nAutotallin vuokra 50 e/kk, autopaikka lämpöpistokkeella 10 e/kk, kylmä autopaikka 5,50 e/kk. Hallituksella valtuus periä enintään kaksi ylimääräistä hoitovastiketta. Sauna ja pesutupa maksuttomia asukkaille. Vesimaksu sisältyy hoitovastikkeeseen.\n2013 terassin laudoituksen uusinta, terassin aidan korjaus, huoneistossa pintaremonttia.\nVarusteet: pesukoneliitäntä, suihku, peilikaappi, kiinteät valaisimet, kylpyhuonekaapisto\nSauna ja pesutupa maksuttomia asukkaille.\nUlkoiluvälinevarastot ja saunat viereisissä taloissa. Pesutupa keskimmäisessä talossa.\nSampo Paavilainen, SKH-Isännöinti Oy, Beckerintie 8, 00410 Helsinki. Puhelinnumero 09-530 8860 Sähköposti asiakaspalvelu@skh.fi.\nKiinteistön korjausohjelman 10.11.2021 mukaan tärkeimmät tehdyt remontit: 2021: linjasaneerauksen toteutussuunnittelu talo 2 2019: viemäripainumien korjaus tehdyn työselityksen mukaisesti 2018: ilmanvaihto: hormien nuohous ja ilmamäärien säätö, poistoilmakoneiden uusinta, pohjaviemäreiden huuhtelu ja kuvaus 2017-2018: julkisivun kunnostus ja vesikattojen uusiminen. Hankkeen yhteydessä toteutettu salaojien ja sadevesijärjestelmien uusinta 2017: putkien massaeristeiden paikkakorjaukset kapseloimalla 2016: antenni-tv-verkon laitteiston päivitys, putkiston kuntotutkimus 2015: saunojen pesutilojen ja lattioiden kaakelointi uusittu 2008: lukituksen uusinta. Korjaukset tarkemmin, ks. välittäjältä saatava kiinteistön korjausohjelma 10.11.2021.\nKiinteistön korjausohjelmaan 10.11.2021 sisältyvän pitkän tähtäimen korjaussuunnitelman mukaan suunniteltuja korjauksia: 2021: lämmönjakokeskusten uusinta, 2022: autotallirakennusten maalaus, linjasaneeraus taloon 2 (lisätietoja esitteellä) 2027: pohjaviemäreiden ja salaojien huuhtelu sekä kuvaus 2030: putkiremontti Ajankohta ei tiedossa: lämpövuotojen korjaus, pihalla kulkevien lämpöputkien eristysten paikkakorjauksia, asfaltoinnin paikkakorjauksia. Suunnitellut korkaukset saattavat aikaistua tai myöhentyä. Myyjä ei vastaa taloyhtiön myöhemmin päättämistä kunnossapitotoimenpiteistä aiheutuvista, huoneistolle aiheutuvista kustannuksista.


Yhdistyksen tarkoitus ja säännöt – Riihimäen Frisbeegolf ry\nHome Seura Yhdistyksen tarkoitus ja säännöt\nYhdistyksen nimi on Riihimäen Frisbeegolf ry\nYhdistyksen kotipaikka on Riihimäki Kanta-Hämeen läänissä.\nYhdistys on perustettu kesäkuun 12. päivänä vuonna 2012 ja siitä käytetään näissä säännöissä nimitystä seura.\nSeuran toiminta-alueena on Riihimäki\nhän on suorittanut liittymis- ja jäsenmaksut ja ollut seuran jäsenenä vähintään 10 vuotta\non suorittanut kertakaikkisena suorituksena 50 vuoden jäsenmaksut\nSeuran toimintaa ja taloutta hoitaa johtokunta, johon kuuluu kahdeksi toimintavuodeksi valittu puheenjohtaja, ja kahdeksi toimintavuodeksi valitut 2 jäsentä ja 2 varajäsentä. Johtokunnan jäsenistä ja varajäsenistä puolet on erovuorossa vuosittain. Ensimmäisellä kerralla eroaa puolet arvan perusteella.\n13 Luovuttaa tilit tilintarkastajille tarkastettavaksi vähintään kuukautta ennen kevätkokousta.


Valmet toimittaa TwinRoll-puristimen Metsä Boardille Suomeen\nValmet Oyj:n ammattilehdistötiedote 4.9.2019 klo 11.00\nValmet toimittaa TwinRollTM-puristimen Metsä Boardin Joutsenon tehtaalle. Toimitus sisältää myös asennuksen ja käynnistyksen. Puristin on tarkoitus käynnistää lokakuussa 2020.\nTilaus sisältyi Valmetin vuoden 2019 toisen neljänneksen tilauksiin. Tilauksen arvoa ei julkisteta. Tämänlaajuisen toimituksen arvo on yleensä 2,5–3,5 miljoonaa euroa.\n”Metsä Board investoi Joutsenon kemimekaanisen massatehtaan energiatehokkuuteen. Investointi lisää kuivaukseen menevän massan kuiva-ainepitoisuutta ja säästää energiaa kuivauksessa. Maakaasun kulutus pienenee 20 prosenttia”, kertoo Metsä Boardin Joutsenon tehtaan johtaja Toni Tahvanainen.\n”Metsä Board päätti tilata Valmetilta TwinRoll-puristimen hyvien referenssiemme perusteella. Valmetille on merkittävä virstanpylväs asentaa suurin VPE-tyypin puristin valkaistua kemimekaanista massaa tuottavaan tehtaaseen ensimmäistä kertaa Suomessa. Puristimen ansiosta Metsä Board pystyy lisäämään ja vakauttamaan massan sakeutta hiutalekuivauksessa ja pienentämään siten ympäristövaikutuksia”, sanoo Valmetin Sellu ja energia -liiketoimintalinjan prosessipäällikkö Lari Lammi.\nValmetin toimitus sisältää yhden VPE 1245 -tyypin TwinRoll-puristimen valkaistun kemimekaanisen massan tuotantoon.\nTietoa Metsä Groupin Joutsenon tehtaasta\nMetsä Groupiin kuuluvan Metsä Boardin Joutsenon tehdas Itä-Suomessa tuottaa kemimekaanista massaa. Tehtaan kapasiteetti on 330 000 tonnia valkaistua kemimekaanista massaa vuodessa. Joutsenon tehtaan tuottamaa massaa käytetään Metsä Boardin omassa taivekartonkituotannossa.\nLari Lammi, prosessipäällikkö, Sellu ja energia -liiketoimintalinja, Valmet, puh. 040 567 6661\nHans Jörgen Tumfart, Technical Sales Project Manager, Sellu ja energia -liiketoimintalinja, Valmet, puh. +46 70 312 9211